Document ID: 32014D0644

ROZHODNUTIE POLITICKÉHO A BEZPEČNOSTNÉHO VÝBORU EUAM UKRAINE/1/2014
z 24. júla 2014
o vymenovaní vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine)
(2014/644/SZBP)
POLITICKÝ A BEZPEČNOSTNÝ VÝBOR,
so zreteľom na Zmluvu o Európskej únii, a najmä na jej článok 38 tretí odsek,
so zreteľom na rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (1), a najmä na jeho článok 7 ods. 1,
keďže:
(1)
Podľa rozhodnutia 2014/486/SZBP je Politický a bezpečnostný výbor v súlade s článkom 38 zmluvy poverený prijímať príslušné rozhodnutia na účely vykonávania politickej kontroly a strategického riadenia poradnej misie Európskej únie pre reformu sektora civilnej bezpečnosti na Ukrajine (EUAM Ukraine) vrátane rozhodnutia o vymenovaní vedúceho misie.
(2)
Vysoká predstaviteľka Únie pre zahraničné veci a bezpečnostnú politiku 23. júla 2014 navrhla vymenovať pána Kalmana MIZSEIA za vedúceho misie EUAM Ukraine na obdobie jedného roka od 1. augusta 2014 do 31. júla 2015,
PRIJAL TOTO ROZHODNUTIE:
Článok 1
Pán Kalman MIZSEI sa týmto vymenúva za vedúceho poradnej misie Európskej únie pre reformu sektora civilnej bezpečnosti na Ukrajine (EUAM Ukraine) na obdobie jedného roka od 1. augusta 2014 do 31. júla 2015.
Článok 2
Toto rozhodnutie nadobúda účinnosť dňom jeho prijatia.
V Bruseli 24. júla 2014

Labels: 18
15
5